இவ்வதிகாரத் திலக்கணம் கருவியும் செய்கையும் என இருவகைத்து. அவற்றுள், கருவி புறப்புறக் கருவியும், புறக்கருவியும், அகப்புறக் கருவியும், அகக்கருவியும் என நான்கு வகைப்படும். செய்கை புறப்புறச்செய்கையும், புறச்செய்கையும், அகப்புறச்செய்கையும், அகச்செய்கையும் என நான்கு வகைப்படும். நூன்மரபும், பிறப்பியலும் புறப்புறக்கருவி; மொழிமரபு புறக்கருவி; புணரியல் அகப்புறக்கருவி; "எகர வொகரம் பெயர்க்கீறாகா முன்னிலை மொழிய வென்மனார் புலவர்" (உயிர்மயங்கியல்-70)  -என்றாற் போல்வன, அகக்கருவி.